ai4bharat/Pralekha huggingface dataset:
భారీ పరిశ్రమల మంత్రిత్వ శాఖ
భారత్ను స్వావలంబన దేశంగా మార్చే లక్ష్యంతో వాహన & వాహన విడిభాగాల పరిశ్రమ కోసం, 'నేషనల్ ప్రోగ్రామ్ ఆన్ అడ్వాన్స్డ్ కెమిస్ట్రీ సెల్  బ్యాటరీ స్టోరేజ్' కోసం పీఎల్ఐ పథకాలను ప్రారంభించిన భారీ పరిశ్రమల మంత్రిత్వ శాఖ
వాహన & వాహన విడిభాగాల పరిశ్రమ కోసం, 'నేషనల్ ప్రోగ్రామ్ ఆన్ అడ్వాన్స్డ్ కెమిస్ట్రీ సెల్  బ్యాటరీ స్టోరేజ్' కోసం రెండు ఉత్పత్తి అనుసంధానిత ప్రోత్సాహక  పథకాలను భారీ పరిశ్రమల మంత్రిత్వ శాఖ ప్రారంభించిందని ఆ శాఖ సహాయ మంత్రి శ్రీ క్రిషన్ పాల్ గుర్జార్ ఈ రోజు రాజ్యసభలో ఒక ప్రశ్నకు లిఖితపూర్వక సమాధానం రూపంలో వెల్లడించారు.
 వాహన & వాహన విడిభాగాల పరిశ్రమ కోసం పీఎల్ఐ పథకం:- వాహన & వాహన విడిభాగాల రంగంలో భారతదేశ తయారీ సామర్థ్యాలను పెంచే లక్ష్యంతో ఈ రంగానికి 'పీఎల్ఐ స్కీమ్ ఫర్ ఆటోమొబైల్ & ఆటో కాంపోనెంట్ ఇండస్ట్రీ' పేరిట పీఎల్ఐ పథకాన్ని కేంద్ర ప్రభుత్వం ఆమోదించింది. 5 సంవత్సరాల కాలానికి  మొత్తం రూ.25,938 కోట్ల బడ్జెట్ కేటాయింపులతో ఈ పథకాన్ని ఆమోదించింది. ఈ ఐదేళ్లలో ఆశించిన ఉపాధి కల్పన, అర్హత కల అమ్మకాల్లో సంచిత పెరుగుదల అంచనా వరుసగా 1.45 లక్షలు , ₹2,31,500 కోట్లు. ఈ పథకం వివరాలను https://heavyindustries.gov.in/UserView/index?mid=2482 లింక్ ద్వారా చూడవచ్చు
 నేషనల్ ప్రోగ్రామ్ ఆన్ అడ్వాన్స్డ్ కెమిస్ట్రీ సెల్  బ్యాటరీ స్టోరేజ్ కోసం పీఎల్ఐ పథకం:- భారతదేశంలో అత్యాధునిక రసాయన బ్యాటరీల  ఉత్పత్తి సామర్థ్యాలను మెరుగుపరిచేలా తయారీ కేంద్రాలను ఏర్పాటు చేయడానికి భారత ప్రభుత్వం పీఎల్ఐ పథకాన్ని ఆమోదించింది. మొత్తం 7 సంవత్సరాలకు  రూ.18,100 కోట్ల కేటాయింపులు చేసింది. లబ్ధిదారు సంస్థ సాధించాల్సిన మొత్తం అంచనా పెట్టుబడి రూ.27,000 కోట్లు. ఈ పథకం ద్వారా 2.7 లక్షల మందికి ఉపాధి లభిస్తుంది. ఈ పథకం వివరాలను https://heavyindustries.gov.in/UserView/index?mid=2487లో చూడవచ్చు
ఆత్మనిర్భర్ భారత్ దృష్ట్యా, భారతదేశాన్ని స్వావలంబన కలిగిన దేశంగా మార్చడానికి వాహన & వాహన విడిభాగాల పరిశ్రమ కోసం, 'నేషనల్ ప్రోగ్రామ్ ఆన్ అడ్వాన్స్డ్ కెమిస్ట్రీ సెల్  బ్యాటరీ స్టోరేజ్' కోసం పీఎల్ఐ పథకాలను మంత్రిత్వ శాఖ ప్రారంభించింది. భారతదేశంలో తయారైన ఉత్పత్తులకు దేశీయ విలువ జోడింపు  కోసం ఈ పథకాలను ఆమోదించింది. వాహన పీఎల్ఐలో, ప్రోత్సాహకం పొందడానికి కనీసం 50% డీవీఏ అవసరం. ఏసీసీ పీఎల్ఐ పథకంలో, లబ్ధిదారుల సంస్థలు రెండో సంవత్సరం చివరి నాటికి కనీసం 25% డీవీఏ, ఐదో సంవత్సరం ముగిసే నాటికి 60% సాధించాలి.
ఆరోగ్య, కుటుంబ సంక్షేమ మంత్రిత్వ శాఖ
ఇండియన్ మెడికల్ కౌన్సిల్  రెండో ఆర్డినెన్స్, 2019ని జారీ చేయాలన్న ప్రతిపాదన కు ఆమోదం తెలిపిన మంత్రివర్గం
ఈ దిగువన పేర్కొన్న ప్రతిపాదనల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది:
1. ఒక ఆర్డినెన్స్ ను ‘‘ది ఇండియన్ మెడికల్ కౌన్సిల్  సెంకడ్ ఆర్డినెన్స్, 2019 పేరు తో జారీ చేయడం’’; మరియు
2. పార్లమెంటు పరిశీలన లో ఉన్న ది ఇండియన్ మెడికల్ కౌన్సిల్  బిల్లు, 2018లో అవసరమైనటువంటి ఆధికారిక సవరణ లను తీసుకు వస్తూ సదరు ఆర్డినెన్సు కు బదులు గా దీనిని ప్రవేశపెట్టడం.
ప్రయోజనాలు:
ఈ ప్రతిపాదన మెడికల్ కౌన్సిల్ ఆఫ్ ఇండియా ని రద్దు చేసి నియమించినటువంటి బోర్డ్ ఆఫ్ గవర్నర్స్ కి మునుపటి ఆర్డినెన్స్ నియమ నిబంధనల ప్రకారం ఎంసిఐ యొక్క అధికారాల తో పాటు ఇండియన్ మెడికల్ కౌన్సిల్  చట్టం, 1956లోని సెక్షన్ 10ఎ పరిధి లో కేంద్ర ప్రభుత్వం యొక్క అధికారాల ను వినియోగించడానికి వీలు ను కల్పిస్తుంది. దేశం లో వైద్య విద్య సంబంధిత పరిపాలన లో పారదర్శకత్వాన్ని, జవాబుదారీ ని, ఇంకా నాణ్యత ను పరిరక్షించాలనేదే ఈ ప్రతిపాదన ధ్యేయం. ఇదివరకటి ఆర్డినెన్సు నియమ నిబంధనల కు అనుగుణంగా బిఒజి ఇప్పటికే చేసిన కృషి చెల్లుబాటు అయ్యేటట్లు ఇది చేస్తుంది. అంతేకాకుండా, ఆ కృషి ని కొనసాగించేందుకు కూడా ఇందులో ఆస్కారం ఉంటుంది.(Visitor Counter : 59
యువజన వ్యవహారాలు, క్రీడల మంత్రిత్వ శాఖ
103 మంది అథ్లెట్లు మరియు 2 హాకీ టీమ్లు  ప్రస్తుతం టార్గెట్ ఒలింపిక్ పోడియం స్కీమ్ కింద ఎంపిక చేయబడ్డాయి.
స్పోర్ట్స్ అథారిటీ ఆఫ్ ఇండియా గత ఐదేళ్లలో రూ.612.51 కోట్లతో 29 స్పోర్ట్స్ ఇన్ఫ్రాస్ట్రక్చర్ ప్రాజెక్టులను చేపట్టింది.
స్పోర్ట్స్ అథారిటీ ఆఫ్ ఇండియా  ద్వారా యువజన వ్యవహారాలు మరియు క్రీడల మంత్రిత్వ శాఖ ఒలింపిక్ / పారాలింపిక్ గేమ్స్, ఆసియా మరియు కామన్వెల్త్ గేమ్స్ కోసం సన్నాహాలను నిర్ధారించడానికి మరియు ఈ ఈవెంట్లలో మన క్రీడాకారుల భాగస్వామ్యాన్ని పెంచడానికి అనేక కార్యక్రమాలను చేపట్టింది. ఒలింపిక్స్ మరియు పారాలింపిక్స్లో భారతదేశం యొక్క ప్రదర్శనను మెరుగుపరచడానికి, మంత్రిత్వ శాఖ 2014 నుండి టార్గెట్ ఒలింపిక్ పోడియం స్కీమ్ ని కూడా అమలు చేస్తోంది. టార్గెట్ ఒలింపిక్ పోడియం స్కీమ్ కింద, విదేశీ శిక్షణతో సహా ప్రధాన అంతర్జాతీయ ఈవెంట్ల కోసం గుర్తించబడే సంభావ్య క్రీడాకారులకు ప్రభుత్వం అవసరమైన అన్నిరకాల సహాయాన్ని అందిస్తుంది. అంతర్జాతీయ పోటీ, పరికరాలు, ఫిజికల్ ట్రైనర్, స్పోర్ట్స్ సైకాలజిస్ట్, మెంటల్ ట్రైనర్ మరియు ఫిజియోథెరపిస్ట్ వంటి సహాయక సిబ్బంది/పర్సనల్ సేవలన్నీ కోర్ గ్రూప్ అథ్లెట్లకు నెలకు రూ.50,000/- మరియు డెవలప్మెంట్ గ్రూప్కు నెలకు రూ.25,000/- పాకెట్ అలవెన్స్ గా అందించబడతాయి. ప్రస్తుతం టార్గెట్ ఒలింపిక్ పోడియం స్కీమ్ కింద 103 వ్యక్తిగత అథ్లెట్లు మరియు 2 హాకీ జట్లు  కోర్ గ్రూప్గా ఎంపిక చేయబడ్డాయి. అలాగే, డెవలప్మెంట్ గ్రూప్ ఆఫ్ టాప్స్ కింద భారతదేశ ఒలింపిక్ సన్నాహాల్లో దృష్టి కేంద్రీకరించే విధానాన్ని నిర్ధారించడానికి 166 మంది అత్యుత్తమ క్రీడా ప్రతిభను గుర్తించడం పూర్తయింది.
యువజన వ్యవహారాలు & క్రీడల మంత్రిత్వ శాఖ కూడా క్రీడల అభివృద్ధికి వివిధ పథకాలను అమలు చేస్తోంది. అంతేకాకుండా దేశవ్యాప్తంగా యువతలో ప్రయోజనాలు/సౌకర్యాలను అందిస్తోంది. అవి...
 ఖేలో ఇండియా పథకం;
 జాతీయ క్రీడా సమాఖ్యలకు సహాయం;
 అంతర్జాతీయ క్రీడా ఈవెంట్లలో విజేతలకు మరియు వారి కోచ్లకు ప్రత్యేక అవార్డులు;
 జాతీయ క్రీడా అవార్డులు;
 మెరిటోరియస్ క్రీడాకారులకు పెన్షన్;
 పండిట్ దీనదయాళ్ ఉపాధ్యాయ జాతీయ క్రీడా సంక్షేమ నిధి;
 జాతీయ క్రీడా అభివృద్ధి నిధి ;
 స్పోర్ట్స్ అథారిటీ ఆఫ్ ఇండియా ద్వారా స్పోర్ట్స్ ట్రైనింగ్ సెంటర్లను నడపడం.
పైన పేర్కొన్న పథకాల వివరాలు మంత్రిత్వ శాఖ మరియు స్పోర్ట్స్ అథారిటీ ఆఫ్ ఇండియా వెబ్సైట్లలో పబ్లిక్ డొమైన్లో వరుసగా www.yas.nic.in/sports మరియు www.sportsauthorityofindia.nic.inలో అందుబాటులో ఉన్నాయి.
‘క్రీడలు’ అనేది రాష్ట్ర సబ్జెక్ట్ కాబట్టి.. క్రీడా మౌలిక సదుపాయాల కల్పన మరియు పెంపుదల బాధ్యత రాష్ట్ర/కేంద్రపాలిత ప్రభుత్వాలదే. స్పోర్ట్స్ అథారిటీ ఆఫ్ ఇండియాలోని క్రీడా సౌకర్యాల విషయానికొస్తే, సాయ్ గత ఐదేళ్లలో రూ.612.51 కోట్లతో 29 స్పోర్ట్స్ ఇన్ఫ్రాస్ట్రక్చర్ ప్రాజెక్ట్లను చేపట్టింది.
ఖేలో ఇండియా పథకం కింద, మల్టీపర్పస్ హాల్, సింథటిక్ అథ్లెటిక్ ట్రాక్, ఫుట్బాల్ టర్ఫ్, హాకీ టర్ఫ్, స్విమ్మింగ్ పూల్ వంటి ప్రాథమిక క్రీడా మౌలిక సదుపాయాల కల్పనకు ఆర్థిక సహాయం అందించబడింది. రాజస్థాన్ రాష్ట్రంలో 48 సహా దేశవ్యాప్తంగా మొత్తం 297 క్రీడా మౌలిక సదుపాయాల ప్రాజెక్టులు మంజూరు చేయబడ్డాయి. ఇది అన్ని వర్గాల పౌరులకు సేవలు అందిస్తుంది.
ఇంకా, సాయ్ భారతదేశంలోని సాయ్ కేంద్రాలలో మాత్రమే క్రీడా మౌలిక సదుపాయాల ప్రాజెక్టులను చేపడుతుంది. సాయ్ కేంద్రాల్లో కొత్త స్టేడియాలు, స్పోర్ట్స్ కాంప్లెక్స్ల నిర్మాణానికి ఇప్పట్లో ఎలాంటి ప్రతిపాదన లేదు.
ఈ రోజు లోక్సభలో కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ సమాధానం ఇచ్చారు.
రహదారి రవాణా, హైవేల మంత్రిత్వ శాఖ
పశ్చిమ బంగాల్లోని రాయ్గంజ్లో రూ.1082 కోట్ల విలువైన 2 ఎన్హెచ్ ప్రాజెక్టులను ప్రారంభించిన శ్రీ నితిన్ గడ్కరీ
పశ్చిమ బంగాల్లోని రాయ్గంజ్లో రూ.1082 కోట్ల విలువైన 2 జాతీయ రహదారి ప్రాజెక్టులను కేంద్ర రోడ్డు రవాణా & జాతీయ రహదారుల శాఖ మంత్రి శ్రీ నితిన్ గడ్కరీ ప్రారంభించారు.
ఈ సందర్భంగా శ్రీ గడ్కరీ మాట్లాడుతూ, "దల్ఖోలా  ప్రజల 60 ఏళ్ల డిమాండ్ను నెరవేర్చాం. రూ.120 కోట్లతో 4 వరుసల్లో నిర్మించిన ఈ 5 కి.మీ. బైపాస్ రోడ్డు దల్ఖోలా పట్టణంలో వాహన రద్దీ సమస్యను పరిష్కరిస్తుంది. బైపాస్ & ఆర్వోబీ నిర్మాణం కారణంగా సిలిగురి నుంచి కోల్కతాకు ప్రయాణ సమయం రెండు గంటలు తగ్గుతుంది. రహదారి విస్తరణ వల్ల బంగ్లాదేశ్, భూటాన్, నేపాల్ సరిహద్దు ప్రాంతాల వెంబడి కూడా ప్రజల కదలికలు మెరుగు పడతాయి" అని చెప్పారు.
రూ.962 కోట్ల వ్యయంతో రాణిగంజ్ నుంచి దల్ఖోలా వరకు నిర్మించిన 4 వరుసల రహదారి వల్ల పశ్చిమ మిడ్నాపూర్ - బంగ్లాదేశ్ సరిహద్దుల మధ్య అనుసంధానత మెరుగు పడిందని మంత్రి వివరించారు. బంగాల్ & ఈశాన్య ప్రాంతం మధ్య అనుసంధానతను కూడా ఈ రహదారి విస్తరణ పెంచుతుందని వెల్లడించారు.
రాష్ట్రపతి సచివాలయం
రాష్ట్రపతితో భేటీ అయిన ఆస్ట్రేలియా ప్రధాని
ఆస్ట్రేలియా ప్రధాని శ్రీ ఆంథోనీ అల్బనీస్ 10 న రాష్ట్రపతి భవన్ లో భారత రాష్ట్రపతి శ్రీమతి ద్రౌపది ముర్ముతో భేటీ అయ్యారు.
ప్రధాని అల్బనీస్ కు, ఆయన ప్రతినిధి బృందానికి రాష్ట్రపతి స్వాగతం పలికారు. ఈ సందర్భంగా ఆరాష్ట్రపతి మాట్లాడుతూ, భారత్-ఆస్ట్రేలియా మధ్య మంచి స్నేహ సంబంధాలు ఉన్నాయన్నారు. రెండు దేశాల మధ్య ఉన్న సమగ్ర వ్యూహాత్మక భాగస్వామ్యం ద్వైపాక్షిక సంబంధాలకు మరింత ప్రోత్సాహకరమన్నారు. ఈ పర్యటనతో భారత్- ఆస్ట్రేలియా మధ్య సంబంధాలు మరింత వేగం పుంజుకుంటాయని రాష్ట్రపతి విశ్వాసం వ్యక్తం చేశారు.
రక్షణ రంగంలో పెరుగుతున్న సహకారం, సంస్థాగత వ్యవహారాలలో భారత్-ఆస్ట్రేలియా మధ్య పెరుగుతున్న బంధం పట్ల రాష్ట్రపాటు సంతృప్తి వ్యక్తం చేశారు. కీలక ఖనిజాలు, నవకల్పనలు, పునరుత్పాదక ఇంధన రంగాలలో ఆచరణాత్మక సహకారాన్ని ఇరుదేశాలూ కొనసాగించాలని అభిలషించారు.
ఆస్ట్రేలియాలోని భారతీయులు కష్టపడి పనిచేసే తత్వమున్నవారని, శాంతి కాముకులని, వ్యాపార దక్షత ఉన్నవారని రాష్ట్రపతి అన్నారు. ఆస్ట్రేలియా ప్రభుత్వం అక్కడి భారతీయులకు సురక్షితమైన, భద్రమైన సానుకూల వాతావరణం కల్పించటానికి ఆస్ట్రేలియా ప్రభుత్వం కృషి చేస్తుందని ఆశాభావం వ్యక్తం చేశారు.
ప్రధాన మంత్రి కార్యాలయం
జార్ఖండ్ ఎంపీ పుస్తక బ్యాంకు కార్యక్రమంపై ప్రధానమంత్రి ప్రశంస
జార్ఖండ్ రాష్ట్రంలోని రాంచీ నుంచి లోక్సభకు ప్రాతినిధ్యం వహిస్తున్న ఎంపీ శ్రీ సంజయ్ సేథ్ చేపట్టిన పుస్తక బ్యాంకు కార్యక్రమాన్ని ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు ఎంపీ పోస్ట్ చేసిన ట్వీట్పై స్పందిస్తూ:
“ఎంతో సంతోషంగా ఉంది! యువతరంలో పుస్తక పఠనంపై ఆసక్తి పెంచే దిశగా పుస్తక బ్యాంకు ఏర్పాటు యోచన ఒక అద్భుత కార్యక్రమం” అని ప్రధాని పేర్కొన్నారు.
ప్రధాన మంత్రి కార్యాలయం
అందరికీ టీకాలు, అందరికీ ఉచితం గాటీకాల ను ఇప్పించడం అనే వాగ్దానాన్ని పునరుద్ఘాటించిన ప్రధాన మంత్రి
భారతదేశం లో ప్రజల కు టీకా మందు ను ఇప్పించే కార్యక్రమానికి సారథ్యాన్ని వహిస్తున్న వారందరికీ ప్రధాన మంత్రి శ్రీ నరేంద్ర మోదీ అభినందనలు తెలియజేశారు.
ప్రధాన మంత్రి ఒక ట్వీట్ లో:
‘‘భారతదేశం లో టీకాకరణ కార్యక్రమం జోరు అందుకొంటోంది. ఈ కృషి లో పాలుపంచుకొంటున్న వారందరికీ అభినందన లు. ‘అందరికీ టీకాలు, టీకామందు ను ఉచితం గా ఇప్పించడం’ అనేదే మా వచన బద్ధత గా ఉంది. सबको वैक्सीन, मुफ्त वैक्सीन’’ అని పేర్కొన్నారు.
ప్రధాన మంత్రి కార్యాలయం
గుడీపడ్ వా సందర్భం లో ప్రజల కు శుభాకాంక్షల ను తెలిపిన ప్రధాన మంత్రి
గుడీ పడ్ వా సందర్భం లో ప్రతి ఒక్కరి కి శుబాకాంక్షల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధాన మంత్రి ఒక ట్వీట్ లో -
‘‘మంగళప్రదమైనటువంటి గుడీ పడ్ వా సందర్భం లో, మీ అందరి కి ఇవే నా శుభాకాంక్షలు.’’ అని పేర్కొన్నారు.
ప్రధాన మంత్రి కార్యాలయం
జాతీయ యుద్ధ స్మారకాన్ని చూడవలసిందంటూ అందరికి విజ్ఞప్తి చేసిన ప్రధాన మంత్రి
ఎన్ డబ్ల్యు ఎమ్ వద్ద మనికా బత్రా యొక్క వీడియో ను శేర్ చేశారు
జాతీయ యుద్ధ స్మారకాన్ని సందర్శించిన టేబుల్ టెనిస్ క్రీడాకారిణి మనికా బత్రా శేర్ చేసినటువంటి ఒక వీడియో ట్వీట్ ను గురించి ప్రధాన మంత్రి శ్రీ నరేంద్ర మోదీ తెలియజేస్తూ, నేశనల్ వార్ మెమోరియల్ ను సందర్శించవలసింది గా ప్రతి ఒక్కరి కి విన్నపం చేశారు.
ప్రధాన మంత్రి ఒక ట్వీట్ లో -
‘‘భారతదేశం గర్వపడేటటువంటి మరియు స్పోర్ట్స్ చాంపియన్ అయినటువంటి @manikabatra_TT నేశనల్ వార్ మెమోరియల్ ను సందర్శించినప్పటి ఆమె అనుభూతుల ను అపురూపమైన విధం గా వెల్లడి చేశారు.
ఆ స్మారకాన్ని మీరంతా కూడా సందర్శించండి అంటూ మీకు నేను విజ్ఞప్తి చేస్తున్నాను.’’ అని పేర్కొన్నారు.
(
భూ శా స్త్ర మంత్రిత్వ శాఖ
కేంద్ర భూ శాస్త్ర మంత్రిత్వ శాఖ వ్యవస్థాపక దినోత్సవం సందర్భంగా భారత వాతావరణ విభాగం రూపొందించిన "మౌసమ్" యాప్ విడుదల
వాతావరణం, అంచనాలు, రాడార్ చిత్రాలను ప్రజలు చూసే వెసులుబాటు; వాతావరణ పరిస్థితులపై ముందుగానే హెచ్చరికలు
అత్యాధునిక పరిజ్ఞానం ఆధారంగా, వాతావరణ సూచనలు, హెచ్చరికలను బహుళ వ్యాప్తి చేయడానికి, కేంద్ర భూ శాస్త్ర మంత్రిత్వ శాఖ ఆధ్వర్యంలోని భారత వాతావరణ విభాగం ఇటీవలి కాలంలో ఎన్నో చర్యలు చేపట్టింది. దీనిని మరింత మెరుగుపరచడానికి "మౌసమ్" మొబైల్ యాప్ను మంత్రిత్వ శాఖ ఆవిష్కరించింది.
ప్లే స్టోర్ లేదా యాప్ స్టోర్ నుంచి ఈ యాప్ను డౌన్లోడ్ చేసుకోవచ్చు.
సామాన్య ప్రజానీకాన్ని దృష్టిలో పెట్టుకుని ఈ మొబైల్ యాప్ రూపొందించారు. స్పష్టమైన పద్ధతిలో, సాంకేతిక పదాలు లేకుండా వాతావరణ సమాచారం, హెచ్చరికలను ఈ యాప్లో ఉంచుతారు.
వాతావరణం, అంచనాలు, రాడార్ చిత్రాలను ఈ యాప్లో ప్రజలు వీక్షించవచ్చు. వాతావరణ పరిస్థితులపై ముందుగానే హెచ్చరికలు అందుకునే వెసులుబాటు ఉంది.
మౌసమ్ మొబైల్ యాప్ ద్వారా క్రింది సేవలు లభిస్తాయి:ప్రస్తుత వాతావరణం- దేశంలోని 200 నగరాలకు సంబంధించిన ప్రస్తుత ఉష్ణోగ్రత, తేమ శాతం, గాలి వేగం. రోజుకు 8 సార్లు అప్డేషన్.తక్షణ మార్పులు- దేశంలోని 800 ప్రాంతాలు, జిల్లాలకు చెందిన స్థానిక వాతావరణం, తీవ్రత గురించి మూడు గంటలకోసారి హెచ్చరికలు. వాతావరణంలో తీవ్రస్థాయి మార్పులు ఉంటే, ఆ ప్రభావంపైనా హెచ్చరికలు.నగరాలకు సూచనలు- దేశంలోని 450 నగరాలకు సంబంధించిన గత రోజు, వచ్చే వారం రోజుల వాతావరణ సమాచారం.హెచ్చరికలు- అన్ని జిల్లాలకు సంబంధించిన సమాచారం రోజుకు రెండుసార్లు చొప్పున, వచ్చే ఐదు రోజుల వాతావరణంతో హెచ్చరికలు. ప్రజలను అప్రమత్తం చేయడానికి మూడు రంగుల్లో  హెచ్చరికలు. ప్రమాదకర వాతావరణాన్ని సూచించడానికి ఎరుపు రంగు హెచ్చరిక. తక్షణ చేపట్టాలని అధికార యంత్రాంగానికి ఇది సూచిస్తుంది. అధికారులు, ప్రజలు అప్రమత్తంగా ఉండాలని నారింజ రంగు, తాజా సమాచారం తెలుసుకుంటూ ఉండాలని పసుపు రంగు సూచిస్తుంది.రాడార్ సమాచారం- తాజా ప్రాంతం వారీగా, ప్రతి 10 నిమిషాలకు ఒకసారి రాడార్ సమాచారం.
ప్రజల అవసరాలకు తగ్గట్లుగా, ఆకర్షణీయమైన, స్నేహపూర్వక పద్ధతిలో వాతావరణ సమాచారం, హెచ్చరికలను ప్రజల్లోకి చేర్చడానికి మౌసమ్ యాప్ ముఖ్యమైన సాధనం.
'ఐసీఆర్ఐఎస్ఏటీ'కి చెందిన డిజిటల్ అగ్రికల్చర్&యూత్  బృందం, పుణెలోని ఇండియన్ ఇన్స్టిట్యూట్ ఆఫ్ ట్రాపికల్ మెట్రాలజీ , భారత వాతావరణ విభాగం కలిసి ఈ మొబైల్ యాప్ను వృద్ధి చేశాయి.
ప్రధాన మంత్రి కార్యాలయం
అంతర్జాతీయ యోగా దినోత్సవం సందర్భంగా దేశ ప్రజలనుద్దేశించి ప్రధానమంత్రి ప్రసంగం
యోగా దినోత్సవం... విశ్వమానవ సౌభ్రాత్రం - సంఘీభావం ప్రకటించే రోజు; కుటుంబ బంధాన్ని బలోపేతం చేసేది యోగా; కోవిడ్-19పై పోరులో
యోగా ద్వారా మన వ్యాధి నిరోధక వ్యవస్థకు ఉత్తేజం: ప్రధానమంత్రి
అంతర్జాతీయ యోగా దినోత్సవం సందర్భంగా ప్రధానమంత్రి శ్రీ నరేంద్ర మోదీ ఇవాళ దృశ్య-శ్రవణ మాధ్యమంద్వారా దేశ ప్రజలనుద్దేశించి ప్రసంగించారు. అంతర్జాతీయ యోగా దినోత్సవాన్ని సంఘీభావం ప్రకటించే రోజుగా ప్రధానమంత్రి అభివర్ణించారు. ఇది విశ్వమానవ సౌభ్రాత్రం చాటే రోజని పేర్కొన్నారు. కోవిడ్-19 కారణంగా ప్రపంచ ఆరోగ్య అత్యయిక స్థితి ఏర్పడినందువల్ల ఈ సంవత్సరం అంతర్జాతీయ యోగా దినోత్సవాన్ని ఎలక్ట్రానిక్, డిజిటల్ వేదికల ద్వారా నిర్వహిస్తున్నారు. ఈ నేపథ్యంలో ప్రజలంతా వారి కుటుంబ సభ్యులందరితో కలసి ఇళ్లలోనే యోగాభ్యాసం చేస్తున్నారని ప్రధానమంత్రి పేర్కొన్నారు. ఆ విధంగా యోగ మనందర్నీ ఏకం చేసిందని ఆయన చెప్పారు. “మై లైఫ్ - మై యోగా” పేరిట నిర్వహించిన వీడియో బ్లాగ్ పోటీలో ప్రపంచం నలుమూలల నుంచి ప్రజలు ఎంతో ఉత్సాహంతో పాల్గొనడాన్నిబట్టి యోగాకు బహుళ ప్రాచుర్యం లభిస్తున్నట్లు అర్థం చేసుకోవచ్చునని ఆయన పేర్కొన్నారు. “మనమంతా ఈ రోజున భారీ జనసమీకరణకు దూరంగా మన కుటుంబాలతో ఇళ్లలోనే యోగాభ్యాసం చేయాలి. ఇందుకు అనుగుణంగానే ‘ఇంట్లో యోగా- కుటుంబంతో యోగా’ను ఈ ఏడాది ఇతివృత్తంగా నిర్ణయించాం. కుటుంబంలోని పిల్లలు, పెద్దలు, యువత సామూహికంగా చేసే యోగాభ్యాసం కుటుంబ బంధాన్ని మరింత బలోపేతం చేస్తుంది. మన ఇంట్లో సానుకూల శక్తి ప్రవహిస్తుంది. భావోద్వేగ నిశ్చలతను కూడా యోగా ప్రోత్సహిస్తుంది” అని ప్రధానమంత్రి వివరించారు.
“యోగాభ్యాసంతో శరీర రోగనిరోధక వ్యవస్థకు ఉత్తేజం లభిస్తుంది. మీ దైనందిన జీవితంలో మీరంతా ప్రాణాయామాన్ని కూడా ఒక భాగం చేసుకోవడం తప్పనిసరి. ప్రాణాయామ యోగా లేదా శ్వాస సంబంధి కసరత్తు మన శ్వాసకోశ వ్యవస్థను బలోపేతం చేస్తుంది. కోవిడ్-19 వైరస్ వల్ల శరీర శ్వాసకోశ వ్యవస్థపై అత్యంత ప్రతికూల ప్రభావం పడుతున్న నేటి పరిస్థితులలో ప్రాణాయామం ఎంతో సముచిత కసరత్తు అవుతుంది” అని ప్రధానమంత్రి ఉద్బోధించారు. సమైక్యతకు యోగా ఒక బలమైన శక్తిగా ఆవిర్భవించిందని ప్రధాని చెప్పారు. ఇందులో ఎలాంటి వివక్ష లేనందువల్ల మానవాళి మధ్య బంధాన్ని ఇది మరింత పటిష్ఠం చేస్తుందన్నారు. జాతి, రంగు, లింగం, విశ్వాసం, దేశం అనే సకల భేదాలకూ ఇది అతీతమని స్పష్టం చేశారు. యోగాను ఎవరైనా ఆచరించవచ్చునని చెప్పారు. మన ఆరోగ్యం, ఆశాభావాలను మనం చక్కగా తీర్చిదిద్దుకోగలిగితే ఆరోగ్య, ఆనంద మానవాళి విజయాన్ని ప్రపంచం చూడగలిగే రోజు సమీపంలోనే ఉంటుందన్నారు. ఈ స్వప్నాన్ని యోగా కచ్చితంగా సాకారం చేయగలదని ఆయన ప్రకటించారు. “చైతన్యంగల పౌరులమైన మనం ఒక కుటుంబంగా-సమాజంగా ఏకీభావంతో ముందడుగు వేద్దాం. ‘ఇంట్లో యోగా – కుటుంబంతో యోగా’ను మన దైనందిన జీవితాల్లో ఒక భాగం చేద్దాం. మనం తప్పక విజయం సాధిస్తాం. మనం తప్పక గెలిచి నిలుస్తాం” అని ప్రధానమంత్రి దృఢ సంకల్పం చాటారు.
ప్రధాన మంత్రి కార్యాలయం
ప్రధాన మంత్రి తోసమావేశమైన పశ్చిమబంగాల్ గవర్నరు
ప్రధాన మంత్రి శ్రీ నరేంద్ర మోదీ తో పశ్చిమ బంగాల్ యొక్క గవర్నరు డాక్టర్ శ్రీ సి.వి. ఆనంద బోస్ ఈ రోజు న సమావేశమయ్యారు.
ప్రధాన మంత్రి కార్యాలయం ‘X’ లో ఒక పోస్ట్ ను పెడుతూ, అందులో -
‘‘ప్రధాన మంత్రి శ్రీ @narendramodi తో పశ్చిమ బంగాల్ యొక్క గవర్నరు డాక్టర్ శ్రీ సి.వి. ఆనంద బోస్ సమావేశమయ్యారు.’’ అని వెల్లడించింది.
(
జల శక్తి మంత్రిత్వ శాఖ
సేంద్రీయ వ్యర్థాలను రెండు నెలల్లో ఎరువుగా మార్చే ఒక ప్రత్యేక మార్గం: అస్సాం పైప్ కంపోస్టింగ్ను ప్రోత్సహిస్తుంది:
స్వచ్ఛతా హి సేవా ప్రచారం సందర్భంగా గృహాలలో సేంద్రీయ వ్యర్థాలను పారవేయడానికి సులభమైన మరియు ప్రభావవంతమైన సాంకేతికత పద్దతి అయిన పైపు కంపోస్ట్ ను అస్సాం గ్రామాలలో చురుకుగా ప్రోత్సహిస్తోంది. అస్సాంలోని బిస్వనాథ్ జిల్లాకు చెందిన జిల్లా జల మరియు పారిశుద్ధ్య కమిటీ చాలా కాలంగా పాఠశాలల్లో మధ్యాహ్న భోజనంలో ఉత్పన్నమయ్యే సేంద్రీయ వ్యర్థాల నిర్వహణ కోసం పైపు కంపోస్టింగ్ని ప్రోత్సహిస్తోంది. స్వచ్ఛతా హి సేవా 2023 కార్యక్రమం కింద జిల్లా అధికారులు చారియాలి మజలియా ఎం ఈ స్కూల్లో రెండు పైపులను ఏర్పాటు చేశారు.
పైప్ కంపోస్టింగ్ సాంకేతికత అనేది 8 - 10 అంగుళాల వ్యాసం మరియు 1.25 మీటర్ల పొడవు కలిగిన పీ వీ సీ పైపులను ఉపయోగించి సేంద్రీయ వ్యర్థాలను కంపోస్ట్గా మార్చే పద్ధతి. పైపులు నిలువుగా నేల లోపల 25-30 సెం.మీ. వరకు దించుతారు. మిగిలిపోయిన ఆహారం, పండ్లు మరియు కూరగాయల తొక్కలు, పువ్వులు, పేడ, వ్యవసాయ వ్యర్థాలు మొదలైన వాటితో సహా క్షీణించే వ్యర్థాలను మాత్రమే పైపులలోకి పారవేయవచ్చు. రెండు వారాలకు ఒకసారి కొద్దిగా ఆవు పేడ మరియు పొడి ఆకులను నీటిలో కలిపి లోపల పోస్తే వానపాముల పెరుగుదల వేగవంతం అవుతుంది. వర్షపు నీరు పైపులలోకి ప్రవేశించకుండా ఇది మూసివేయబడాలి. 2 నెలల తర్వాత పైపు పైకి లేపి కంపోస్ట్ ఎరువును తొలగించవచ్చు.
పైపు కంపోస్టింగ్ వల్ల కలిగే కొన్ని ప్రయోజనాలు ఏమిటంటే - పర్యావరణానికి హాని కలిగించకుండా సేంద్రీయ చెందే వ్యర్థాలను తక్కువ సమయంలోనే ఎరువుగా మారుస్తుంది. ఇది పాఠశాల క్యాంపస్లో పరిశుభ్రమైన వాతావరణాన్ని నిర్వహించడానికి సహాయపడుతుంది. ఇది వాసన దోమలు కీటకాలు లేకుండా చేస్తుంది. ఇది స్థలాన్ని కూడా సమర్థవంతం గా ఆదా చేస్తుంది. అంతేకాకుండా, అదే పైపులను మళ్లీ మళ్లీ ఉపయోగించగలగడం వల్ల వ్యవస్థ స్థిరంగా ఉంటుంది. ఇంకా, విద్యార్థులు సేంద్రీయ జీవ శాస్త్రం మరియు జీవావరణ శాస్త్రం, సూక్ష్మజీవులు మరియు అకశేరుకాల పాత్ర మరియు వ్యర్థాల నిర్వహణ మరియు స్థిరత్వం యొక్క ప్రాముఖ్యత గురించి తెలుసుకోవడానికి ఇది అవకాశాన్ని అందిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.49 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,53,52,325
|
|
అందుబాటులోని నిల్వలు
|
|
3,49,26,440
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.49 కోట్లకు పైగా  డోసులు అందుబాటులో ఉన్నాయి.
సమాచార, ప్రసార మంత్రిత్వ శాఖ
ఆకాశవాణికి విద్యుత్ వాహనాలు -ఆలిండియా రేడియోకు పర్యావరణ హితకర వాహనాలు
కేంద్ర ప్రభుత్వం అనుసరిస్తున్న పర్యావరణ హితకర విధానాలు, విద్యుత్ వాహనాల ద్వారా రవాణాకు అనుగుణంగా ఆలిండియా రేడియో తన మొత్తం రవాణా అవసరాలకు విద్యుత్ వాహనాలను వాడే విధానానికి మారింది. ప్రసార భారతి ఛీఫ్ ఎక్సిక్యుటివ్ శశిశేఖర్ వెంపటి, ఆలిండియా రేడియో డైరక్టర్ జనరల్ ఎన్.వేణుధర్ రెడ్డి న్యూఢిల్లీలోని ఆకాశవాణి భవన్లో 26 ఎలక్ట్రిక్ వాహనాలను జెండా ఊపి ప్రారంభించారు.
ఇండియా పర్యావరణ లక్ష్యాలను సాకారం చేయడానకి తనవంతుగా చేపట్టిన చర్య ఎంతో కీలకమైనది, ఢిల్లీలో వినియోగించనున్న రెండో అతి పెద్ద రవాణా వాహన సముదాయం గా చెప్పుకోవచ్చు.
ప్రసార భారతి ఛీఫ్ ఎక్సిక్యుటివ్ ఆఫీసర్ శశిశేఖర్ వెంపటి మాట్లాడుతూ, విద్యుత్ వాహనాలకు మారడం అనేది కీలక చ ర్య అని ఆయన చెప్పారు. పర్యావరణం కూడా పరిశుభ్రంగా ఉండే క్లీన్ ఇండియా ప్రధానమంత్రి లక్ష్యం.
ఆలిండియా రేడియో డైరక్టర్ జనరల్ ఎన్.వేణుధర్ రెడ్డి మాట్లాడుతూ , ఆకాశవాణి భవన్లో ఇ- వాహనాల అనుభవంతో ఇతర స్టేషన్లలో కూడా ఇలాంటి వాహనాలను తీసుకురానున్నట్టు తెలిపారు. ఆలిండియా రేడియో , కన్వర్జెన్స్ ఎనర్జీ సర్వీసెస్ లిమిటెడ్  తో ఇ- వాహనాలకు సంబంధించి రాగల 5 సంవత్సరాల కాలానికి ఒప్పందం కుదుర్చుకున్నట్టు తెలిపారు.
భారత పోటీ ప్రోత్సాహక సంఘం
యునైటెడ్ బ్రూవరీస్ లిమిటెడ్లో అదనపు ఈక్విటీ వాటాలు కొనుగోలు చేయడానికి హైనెకెన్ ఇంటర్నేషనల్ బి.వి. సంస్థకు సీసీఐ ఆమోదం
యునైటెడ్ బ్రూవరీస్ లిమిటెడ్  నుంచి అదనపు ఈక్విటీ వాటాలు కొనుగోలు చేయడానికి హైనెకెన్ ఇంటర్నేషనల్ బి.వి.  సంస్థకు కాంపిటీషన్ కమిషన్ ఆఫ్ ఇండియా  ఆమోదం తెలిపింది. పోటీ చట్టం-2002లోని 31 సెక్షన్ ప్రకారం ఆమోదం తెలిపింది.
యూబీఎల్లో గరిష్టంగా 16.40 శాతం వాటాను హెచ్ఐబీవీ పొందడానికి ఈ లావాదేవీ సంబంధించినది.
హెచ్ఐబీవీ ఒక పెట్టుబడుల సంస్థ. తనకు తానుగా ఏ వ్యాపారం చేయదు. హైనెకెన్ సమూహ సంస్థల్లో భాగంగా ఉన్న డచ్యేతర సంస్థలన్నింటిలో ఇది ప్రత్యక్ష లేదా పరోక్ష వాటాదారు సంస్థ. బీర్, ఆల్కహాల్ లేని బీర్, పండ్లరసాలు, పండ్లరసాల ఆధారిత పానీయాలు, ఇతర పానీయాల ఉత్పత్తి, ప్యాకింగ్, పంపిణీ, మార్కెటింగ్, అమ్మకాలు చేస్తున్న అంతర్జాతీయ సంస్థల సముదాయమే హైనెకెన్ సమూహం.
కంపెనీల చట్టం-1956 కింద ఏర్పాటైన పబ్లిక్ లిమిటెడ్ సంస్థ యూబీఎల్. భారత్లో బీర్ తయారీ, అమ్మకాలను చేస్తోంది. ఈ సంస్థ వాటాలు బీఎస్ఈ, ఎన్ఎస్ఈలో నమోదయ్యాయి.
సీసీఐ నుంచి సవివర ఆదేశం అందాల్సివుంది.
మంత్రిమండలి
సైబర్ సెక్యూరిటీ రంగంలో ఇండియా, ఫిన్లాండ్ దేశాల మధ్యన కుదిరిన అవగాహన ఒప్పంద పత్రానికి కేబినెట్ ఆమోదం.
ఇండియా, ఫిన్లాండ్ దేశాల మధ్యన సైబర్ సెక్యూరిటీ రంగంలో కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాన మంత్రి శ్రీ నరేంద్ర మోదీ ఆధ్వర్యంలో సమావేశమైన కేబినెట్ ఈ ఆమోదం తెలిపింది.
ఇండియా, ఫిన్లాండ్ దేశాల మధ్యన ఈ రంగంలో బలమైన సహకారానికి ఈ ఎంఓయు ద్వారా సాధ్యమవుతుంది. భద్రతాపరమైన సమస్యలను గుర్తించడానికి, వాటిపై ఒక నిర్ణయం తీసుకోవడానికి, వాటిని నియంత్రించడానికి ఇరుదేశాలు సాధించిన అనుభవాలను, విజ్ఞానాన్నిఇరుదేశాలు పంచుకోవడం జరుగుతుంది.
ఈ ఎంఒయు పై 2019 జనవరిలో ఇరుదేశాలు సంతకాలు చేశాయి.
ప్రధాన మంత్రి కార్యాలయం
ప్రధానమంత్రి మరియు అబు ధాబి యువరాజు మధ్య టెలిఫోన్ సంభాషణ
ప్రధానమంత్రి శ్రీ నరేంద్రమోదీ ఈరోజు అబూ ధాబి యువరాజు గౌరవనీయులు షేక్ మొహమ్మద్ బిన్ జాయేద్ అల్ నహ్యాన్ తో టెలిఫోను లో మాట్లాడారు.
ప్రస్తుతం నెలకొన్న కోవిడ్-19 మహమ్మారి పై సమాచారం, అభిప్రాయాలతో పాటు, తమ తమ దేశాల్లో పరిస్థితి గురించీ, తమ ప్రభుత్వాలు చేపడుతున్న చర్యల గురించీ, ఇరువురు నాయకులు ఒకరికొకరు తెలియజేసుకున్నారు. వైరస్ వ్యాప్తిని నియంత్రించడానికి రానున్న కొన్ని వారాలు చాలా కీలకమనీ, అన్ని దేశాలూ, ఈ విషయమై సమిష్టిగా, సమన్వయంతో చర్యలు చేపట్టవలసిన అవసరం ఉందనీ, వారు అంగీకరించారు. ఈ మహమ్మారిపై చర్చించడంకోసం, జి-20 నాయకుల మధ్య ఈ ఉదయం వర్చ్యువల్ సదస్సు నిర్వహించడాన్ని వారు ఈ సందర్భంగా ప్రశంసించారు.
ద్వైపాక్షిక సంబంధం యొక్క పటిష్టత, గొప్పదనం పై తమకు గల ప్రాముఖ్యతను ఇరువురు నాయకులు ఈ సందర్భంగా ఉద్ఘాటించారు. ప్రస్తుత పరిస్థితుల్లో, ముఖ్యంగా లాజిస్టిక్ సరఫరా మార్గాల కొనసాగింపును నిర్ధారించుకోడానికి, తమ అధికారుల మధ్య క్రమం తప్పకుండా సంప్రదింపులు కొనసాగించాలని వారు నిర్ణయించారు.
యునైటెడ్ అరబ్ ఎమరేట్స్ లో నివసిస్తూ, తమ దేశ ఆర్ధిక వ్యవస్థకు దోహదపడుతున్న, రెండు మిలియన్లకు పైగా ఉన్న భారతీయుల సంక్షేమం గురించి గౌరవనీయులు యువరాజు ప్రధానమంత్రికి హామీ ఇచ్చారు. ప్రస్తుత పరిస్థితిలో ప్రవాస భారతీయుల ఆరోగ్యం, భద్రత పై యువరాజు చూపుతున్న వ్యక్తిగత శ్రద్ధ కు ప్రధానమంత్రి ఆయనకు కృతజ్ఞతలు తెలియజేశారు.
యువరాజు, వారి మొత్తం రాజ కుటుంబంతో పాటు, ఎమిరేట్స్ పౌరులూ మంచి ఆరోగ్యంతో ఉండాలని కోరుతూ ప్రధానమంత్రి శుభాకాంక్షలు చెప్పారు. యువరాజు కూడా తిరిగి ప్రధానమంత్రికి శుభాకాంక్షలు తెలియజేశారు.